open-index/open-wikipedia-markdown huggingface dataset:
Joan Segarra

**Joan Segarra Iracheta**, nado en Barcelona o 15 de novembro de 1927 e finado en Taradell, Barcelona, o 3 de setembro de 2008, foi un futbolista español, capitán do "Barça das Cinco Copas", un dos mellores equipos que tivo o FC Barcelona na súa historia. Xogou 14 tempadas no primeiro equipo do Barcelona, entre 1950 e 1964, disputando un total de 577 partidos. Retirouse como o futbolista con máis partidos na historia do club, aínda que nos seguintes anos foi superado por varios xogadores máis. 

## Traxectoria 
### Como futbolista 
Debutou co FC Barcelona en partido oficial o 24 de setembro de 1950, nunha goleada por 7-2 sobre o Real Madrid. Esa mesma tempada gañou o seu primeiro título, a Copa do Xeneralísimo, despois de derrotar na final á Real Sociedad.

Podía actuar en diversos postos segundo as necesidades do equipo, aínda que adoitaba xogar no centro do medio campo ou na defensa. Compartiu equipo con xogadores como Ramallets, Kubala, César, Moreno, Basora, Luis Suárez ou Manchón, e levantou varios títulos como capitán. Conquistou un total de catro ligas e seis Copas do Xeneralísimo, así como as dúas primeiras edicións da Copa de Feiras. Retirouse en 1964, despois de 577 partidos co club, a cifra máis alta naquel entón.

### Selección española 
Foi titular habitual na selección española entre 1951 e 1962, período no que xogou un total de 25 encontros internacionais. Capitaneou o equipo español no Mundial de 1962, no que disputou o primeiro partido contra Checoslovaquia.

### Como adestrador 
Unha vez retirado como xogador en activo en 1965, obtivo o título de adestrador e dirixiu diversos equipos infantís das categorías inferiores do FC Barcelona. Ao final da tempada 1977/78 dirixiu brevemente ao FC Barcelona Atlètic, substituíndo a Laureano Ruiz ata que Antoni Torres foi nomeado adestrador do equipo reserva para a tempada 1978/79. Porén, no tramo final daquela tempada, Torres pasou ao primeiro equipo como axudante de Joaquim Rifé e Segarra foi o encargado de dirixir o filial ata o final de curso.

Na tempada 1979/80 foi axudante de Helenio Herrera cando este se fixo cargo do primeiro equipo do FC Barcelona, trala destitución de Rifé.

## Palmarés 
;FC Barcelona

* **Copa de Feiras (2):** 1955/58, 1958/60.
* **Copa Latina (1):** 1952.
* **Primeira División (4):** 1951/52, 1952/53, 1958/59, 1959/60.
* **Copa Xeneralísimo (6):** 1951, 1952, 1952/53, 1957, 1958/59, 1962/63.
* **Copa Eva Duarte (2):** 1952, 1953.

;Individual

* **Trofeo Monchín Triana (1):** 1957.

## Véxase tamén 
### Ligazóns externas 
* Datos do xogador en BDFutbol .
* Datos do xogador  na selección española .

## Notas
Bandada

[miniatura|200px|O [Quelea quelea|quelea común, a ave máis numerosa do mundo, se agrupa en enormes bandadas de en ocasiónes decenas de miles de exemplares]]
[miniatura|200px|[Anser caerulescens|Ánsares nivais (*Anser caerulescens*) agrupados en bandadas migratorias.]]

Unha **bandada**, **bandado** ou **bando**, é un grupo de aves, en xeral da mesma especie, aída que non necesariamente, que actúan de modo homoxéneo mentres voan ou se alimentan. 

Este termo é similar ao concepto de manda entre os mamíferos. 

## Etoloxía 
Os beneficios de asociárense en bandadas son variados, e cada bandada fórmase para un propósito específico. Ser parte dunha bandada tamén ten custos, sobre todo para as aves subordinadas socialmente, que son sometidas polas dominantes; e tamén en ocasións se sacrifica certa eficiencia á hora de alimentarse. 

Os principais beneficios son a seguridade que produce un gran número de exemplares, e un aumento, polo xeral, da eficiencia na busca de alimentos. E defensa contra os depredadores é especialmente importante en hábitats pechados, como os bosques, onde a táctica da emboscada é moi común, e unha gran cantidade de ollos contribúen a un bo sistema de alerta rápida. Isto levou ao desenvolrmento de bandadas compostas por pequenos números de moitas especies diferentes e unidas para a alimentación; estas bandadas aumentan a seguridade e reducen a competencia potencial polos recursos, en comparación coas bandadas monoespecíficas.

## Bandadas de gran tamaño 
* Os estorniños pintos (*Sturnus vulgaris*) cóntanse entre as aves que forman as maiores bandadas. En Dinamarca, cada dous anos, prodúcese un fenómeno coñecido como *sol negro* (en danés: *Sort sol*), no que se reúnen gran número de estorniños, creando complexas formas contra o ceo.

## Notas 
## Véxase tamén 
### Outros artigos 
* Bandada mixta de alimentación
Ljubiša Broćić

**Ljubiša Broćić** (en ), nado en Belgrado o 3 de outubro de 1911 e finado na mesma cidade o 16 de agosto de 1995, foi un adestrador de fútbol iugoslavo.

## Traxectoria 
Adestrou a varios dos principais equipos europeos, como o PSV Eindhoven, a Juventus, o FC Barcelona ou o Estrela Vermella de Belgrado, gañando dúas veces a liga iugoslava e unha vez a Serie A italiana. Tamén dirixiu o Al-Nasr en Arabia Saudita, o OFK Beograd, o Racing Beirut, así como as seleccións de Albania, Líbano, Kuwait e Bahrain. Con Albania gañou a Copa dos Balcáns en 1946.

Tamén traballou en Australia, adestrando o Footscray JUST e o South Melbourne Hellas durante a década de 1960, e pasou dúas veces polo banco da selección de Nova Zelandia.

## Palmarés 
;Albania
* **Copa dos Balcáns (1):** 1946.

;Estrela Vermella
* **Primeira Liga de Iugoslavia (2):** 1951, 1953.

;Juventus
* **Serie A (1):** 1957/58.

;Al Nassr
* **Copa do Rei Saudita (1):** 1976.
* **Copa Federación de Arabia Saudita (1):** 1976.

## Notas 
## Véxase tamén 
### Ligazóns externas 
* Datos do adestrador en WorldFootball.net .
* Datos do adestrador en BDFutbol .
Cantref

miniatura|318x318px
Un **cantref** (pronuncia galesa: [ˈkantrɛ(v)]; plural ***cantrefi***) era unha división da terra no Gales medieval, particularmente importante na administración da lei galesa.

## Descrición 
Na idade media, Gales estaba dividido en *cantrefs* que, á súa vez, se subdividían en *cymydau* ou *cwmwt* (commotes). A palabra *cantref* deriva de Cant (cen) e tref ("vila" en galés moderno, aínda que antigamente usábase para aldeas ou asentamentos menores). Considérase que o *cantref* é a unidade orixinal, mentres que os *commotes* serían   unha división posterior. Os *cantrefs* podían variar considerablemente en tamaño; moitos se dividían en dous ou tres commotes, pero o maior, o "*Cantref Mawr*" ou "Gran Cantref" en Ystrad Tywi (actual Carmarthenshire) incluía sete *commotes*. Para dar unha idea do tamaño dun *cantref*, a illa de Anglesey estivo dividida en tresː Cemais, Aberffraw e Rhosyr.

## Historia 
A antigüidade do sistema de *cantrefs* queda demostrada polo feito de que a miúdo marcan a fronteira entre dialectos do idioma galés. Algúns foron orixinariamente reinos por dereito propio, outros poden ter sido unidades artificiais creadas máis tarde.

Os *cantrefs* tiveron especial importancia na administración da lei galesa. Cada cantref tivo o seu propio tribunal, que era unha asemblea de "*uchelwyr*", os principais propietarios de terras do *cantref*. Estaba presidido polo rei, se estaba presente no *cantref*, ou por un representante seu. Ademais dos xuíces habería un secretario, un porteiro e ás veces dous «intercesores» profesionais. O tribunal do *cantref* ocupábase dos crimes, a determinación dos límites e as cuestións relativas á herdanza. Máis tarde, os tribunais de cada commote fixéronse cargo de moitas das funcións do cantref, e nalgunhas zonas os nomes dos *commotes* son moito máis coñecidos que o nome dos *cantrefs* dos que formaban parte.

O Libro Vermello de Hergest (1375-1425) proporciona unha lista detallada de *cantrefs* e *commotes* a finais do século XIV e principios do século XV. A lista ten ambigüidades nalgunhas partes, especialmente na sección de Gwynedd. Tamén hai que ter en conta que o número e organización de *cantrefs* e *commotes* na Alta Idade Media foi algo diferente ao aquí mostrado. Inclúense a continuación os *cantrefs* desta lista, coa ortografía orixinal do manuscrito xunto con, no seu caso, o equivalente moderno en galés estándarː

## Notas 
## Véxase tamén 
### Bibliografía 
* Lewis, Hubert (1884),  Lloyd, John Edward, ed., *The Ancient Laws of Wales*, London: Elliot Stock (published 1889) 
* Owen, Aneurin (translator) (1915), "Laws of Howel Dda",  in Kocourek, Albert; Wigmore, John H., *Sources of Ancient and Primitive Law*, Boston: Little, Brown, and Company, pp. 519–553 
* Probert, William, ed. (1823), *The Ancient Laws of Cambria*, London 
* 
* Seebohm, Frederic (1895), *The Tribal System in Wales* (2nd ed.), London: Longmans, Green, and Co (published 1904)
Cynllo

**Cynllo** foi un santo galés, nado nalgún momento do século V. Segundo unha tradición, era fillo de Bar (ou 'Mor') ap Ceneu ap Coel Godebog ( Coel Hen ) do Vello Norte e, polo tanto, un dos "Coeling", descendentes de Coel, como Llywarch Hen. Pero outras fontes fan del irmán de San Teilo .

Os lugares asociados coa planificación en Gales inclúen dúas aldeas chamadas Llangynllo ( Llangynllo (Powys) e Llangynllo (Ceredigion) ). En Powys está Pistyll Cynllo, un famoso pozo da parroquia de Llanbister . Na Idade Media, era o patrón de Maelienydd. Tamén foi o patrón de Rhayader ( Cwmwd Deuddwr ) e Llangoedmor en Ceredigion.

Non se sabe case nada da súa vida, pero hai referencias a el nun famoso poema atribuído ao bardo Taliesin,  "Dyhuddiant Elffin"".

A vixilia festiva celébrase o 8 de agosto .

## Véxase tamén 
### Bibliografía 
* TD Breverton, *The Book of Welsh Saints* (Glyn Dŵr Publications, 2000).
* Patrick K. Ford (ed.) ), *Ystoria Taliesin* (Cardiff, 1992)
Península de Creuddyn

dereita|miniatura| Salas electorais en Creuddyn (comunidade de Llandudno destacada)
**Península de Creuddyn** (  ) é o termo xeográfico para unha pequena península no municipio do condado de Conwy en Gales. Inclúe Llandudno, Rhos-on-Sea, Deganwy, Penrhyn Bay e Llandudno Junction. A poboación total da península é de 38.952 habitantes. Limita aproximadamente co mar de Irlanda, o río Conwy, a baía de Conwy e a autoestrada A55.

O Gran Orme atópase ao final da península, e preto está o Pequeno Orme. Hai varios outeiros de pedra calcaria duns 100 metros de altura, incluíndo Bryn Euryn, Bryn Pydew, Mynydd Pant, Coed Gaer, Bryniau e o castelo de Deganwy. O Gran Orme alcanza os 207 metros, e o Pequeno 141 metros. A zona adoita chamarse simplemente *Y Creuddyn*, sendo o nome galés do commote medieval (unidade administrativa dentro dun *cantref* ) que corresponde aproximadamente á propia península, aínda que algo maior. 

O colexio de educación secundaria galés Ysgol y Creuddyn está situado na península.

## Notas 
## Véxase tamén 
### Ligazóns externas 
* Lugares da península de Creuddyn
Lake Grace

O topónimo **Lake Grace** pode referirse a:
* **Lake Grace**, cidade australiana do estado de Australia Occidental;

* **Shire of Lake Grace**, condado de Australia Occidental;
* **Lake Grace North**, lago en Australia Occidental;
* **Lake Grace South**, lago en Australia Occidental;
* **Lake Grace System**, zona húmida en Australia Occidental.
Lake Grace, Australia Occidental

**Lake Grace** é unha pequena cidade de Australia Occidental.

## Xeografía 
Situada a 286 msnm,

### Precipitacións 
Lake Grace recibe normalmente 353,3 mm de precipitacións anuais, con 16,3 mm en xaneiro.

## Notas 
## Véxase tamén 
### Ligazóns externas 
* Páxina web oficial do concello .
Heriberto Fuertes Gómez

**Heriberto Fuertes Gómez**, finado na Cañiza en agosto de 1948, foi un médico e político galego.

## Traxectoria 
Fillo de Gerardo Fuertes e María Gómez. Foi un dos promotores con Modesto Álvarez Vázquez, José Benito González Álvarez e Emilio Rodríguez Arias do periódico *Nueva Cañiza*. Médico da Cañiza, na Segunda República foi elixido concelleiro da Cañiza. Presidente de Izquierda Republicana da Cañiza, foi proposto polo Bloque Popular de Izquierdas como alcalde en abril de 1936. Co golpe de Estado do 18 de xullo de 1936 foi detido e encarcerado en Vigo. En 1939 pasou a ser médico do Hío.  Foi nomeado médico de asistencia pública domiciliaria de Covelo en 1942, e de Crecente en 1945. Finou nun accidente de tráfico a principios de agosto de 1948, cando regresaba de certificar unha morte.

## Vida persoal 
Casou na Cañiza con Nazareth Bacelar Queimadelos, filla de Antonio Bacelar Vesteiro, en 1928, e foi pai de José Gerardo, Juan, Heriberto Alejandro e Carlos Antonio Fuertes Bacelar.
## Notas 
## Véxase tamén 
### Ligazóns externas 
* Heriberto A. Fuertes Bacelar, una vida dedicada a la colonia
Notostráceos

A dos **notostráceos**, *Notostraca*, é unha orde de crustáceos branquiópodos. 

Coñécense fósiles de notostráceos de máis de 200 millóns de anos de antigüidade. 

Na actualidade abrangue unha soa familia, a dos **triópsidos** (*Triopsidae*), con tan só dous xéneros.

As súas especies coñécense como ** camaróns cágado**.

## Taxonomía 
### Descricións 
A orde foi descrita en 1867 polo biólogo mariño e de auga doce noruegués Georg Ossian Sars.

A familia describiuna en 1909 o xeólogo alemán Konrad Keilhack,  nun traballo publicado en ''Brauer's Süsswasserf. Deutschl*., **10**: 7.

### Etimoloxías 
O nome científico *Notostraca* está formado pola unión dos elementos *not*- e -*ostraca*, tirados dos termos do grego antigo νῶτος *nōtos* "costas", e ὄστρακον ‎*óstracon*, "cuncha" (de molusco, de tartaruga).

En canto *Triopsidae* está formado pola adición ao nome do seu xénero tipo, *Triops*, o sufixo do latín científico -*ĭdae*, propio dos nomes das familias de animais.

### Xéneros 
A familia *Triopsidae* comprende dous xéneros: 

Teñen o corpo formado por tres tagmas: céfalon, tórax e pleon; os dous primeiros e parte do pleon están cubertos por unha casca dorsal en forma de escudo.

Esta casca fai inconfundíbel a esta orde, e recorda un pouco aos cangrexos de ferradura (orde dos xifosuros, da clase dos merostomados), animais mariños de moito maior tamaño.

Posúen un ollo naupliano e dous ollos compostos sésiles. O segundo par de antenas e as maxilas están reducidas ou faltan por completo.

O tórax consta de 11 segmentos, cada un cun par de apéndices (toracópodos) de tipo filopodial, é dicir, aplanados, foliáceos e lobulados. O pleon consta de 13 a 33 segmentos, con 29 a 52 pares de apéndices (pleópodos), de estrutura similar aos toracópodos. O telson posúee un par de cercos anelados moi longos.

## Ciclo de vida 
Nas poboacións dos notostráceos do hemisferio norte dase con frecuencia un fenómeno de partenoxénese, segundo o cal, de ovos non fecundados nacen unicamente fembis, sendo os machos case inexistentes. Mentres que, a medida que se avanza cara aos trópicos, os machos poden chegar incluso a superar en número ás femias.

O macho adhírese ao cacho da femia e xunta seu 11º par de patas coas da femia. Tanto os ovos fecundados, como os que non o son, almacénanse nun compartimento que se encontra en 11º par de patas.

## Notas 
## Véxase tamén 
### Bibliografía 
* Fryer, G. (1988): "Studies on the functional morphology and biology of the Notostraca (Crustacea: Branchiopoda). *Philosophical Transactions of the Royal Society London* Series B **321**: 27–124.
* García de Lomas, Juan e Jordi Sala, Miguel Alonso (2015): "Clase Branchiopoda, Orden Notostraca". *Revista IDE@ - SEA', **71**: 1–10. Ver en liña.
* Longhurst, Alan L. (1955): "A review of the Notostraca". *Bulletin of the British Museum (Natural History)* Zoological Series **3** (1): 3–57.
* Martin, J. W. & G.E. Davis (2001): *An Updated Classification of the Recent Crustacea*.
Condado de Lake Grace

O **condado de Lake Grace** (en inglés *Shire of Lake Grace*) é unha área de goberno local de Australia no sueste do estado de Australia Occidental, en Australia.

## Xeografía 
O condado, ten unha altitude media de 364 msnm, e está situado aproximadamente a 350 km ao leste-sueste de Perth, a capital do estado. Ocupa unha superficie de 10 379,2 km2, e segundo o censo de 2016 tiña 1268 habitantes, polo que a súa densidade de poboación era de 10 379,2 hab./km2.

O condado inclúe oito localidades:

* Lake Grace
* Beenong
* Buniche
* Lake Biddy
* Lake Camm
* Lake King
* Newdegate
* Varley

O centro administrativo do condado é a cidade de Lake Grace.

## Historia 
O distrito de *Lake Grace Road* creouse o 22 de decembro de 1922. O 1 de xullo de 1961 converteuse nunha Comarca (*Shire*) baixo a *Lei de goberno local de 1960*, que reformou todos os distritos en condados. 

## Notas 
## Véxase tamén 
### Ligazóns externas 
* Páxina web oficial .
Símbolos de Galicia

Os **símbolos nacionais de Galicia** son símbolos que se usan para representar a Galicia, reflectindo diferentes aspectos da súa cultura e historia. Os tres símbolos oficiais de Galicia son a bandeira, o escudo e o himno, e como símbolos institucionais están regulados pola Lei de símbolos de Galicia promulgada o 29 de maio de 1984, sendo empregados oficialmente pola Xunta de Galicia.

## Símbolos oficiais 
## Símbolos non oficiais 
## Notas 
## Véxase tamén 
### Outros artigos 
* Escudo da serea
### Bibliografía 
* 
* 
*
Botchan

***Botchan*** (en ) é unha novela do autor nipón Natsume Sōseki, escrita en 1906. O libro ten elementos autobiográficos, e trátase dunha das obras de máis éxito no Xapón, até o punto de que o protagonista é un personaxe coñecido por todo o mundo.

Foi traducida ao galego por Mona Imai no 2011 para Rinoceronte Editora, e posteriormente reeditado no 2015, dentro do selo da mesma editorial chamado Sushi Books.

## Historia 
Tras estudar inglés na Universidade Imperial de Tokyo, Natsume Sōseki deu clases en Tokyo até o 1895, cando comezou a traballar nun instituto de secundaria na illa de Shikoku. As experiencias vividas neste centro inspirarían a creación de *Botchan*, que narra a historia dun docente tokyota na mesma rexión.

### Banda deseñada 
O *mangaka* Jirō Taniguchi adaptou partes da novela á banda deseñada, nunha obra en dez volumes que comezou a publicarse no 1986, *Botchan no jidai* 坊ちゃんの時代 ("A época de Botchan").

### Cinema 
Fixéronse varias adaptacións da novela ao cinema. A primeira delas por P.C.L. (actual Toho) no 1935. Tokyo Eiga realizou outra versión no 1953. A empresa Shochiku fixo tres filmes no 1958, no 1966 e no 1977. TMS Entertainment creou unha película para televisión no 1980.

## Traducións 
### En galego 
* *Botchan* (2011). Tradución directa de Mona Imai. Rinoceronte Editora. .
* *Botchan* (2015). Tradución directa de Mona Imai. Sushi Books. .

### En castelán 
* *Botchan* (2008). Tradución directa de José Pazó Espinosa. Impedimenta. .
* *Botchan* (2015). Tradución indirecta do galego de Moisés Barcia. Sushi Books. .
* *Botchan* (2021). Tradución directa de Rumi Tani Moratalla. Alianza Editorial. .

### En portugués 
* *Botchan* (2020). Tradución de Jefferson José Teixeira. Estação Liberdade. .

## Notas 
## Véxase tamén 
### Ligazóns externas 
* Texto completo en xaponés (Aozora Bunko)
Áreas de goberno local de Australia

miniatura|280px|Áreas de Goberno Local de Australia
**Áreas de goberno local de Australia** (en inglés *Local government Area, LGA*), é un termo usado en Australia para referirse ao nivel máis baixo de goberno e administración dos diversos estados e territorios do país.

O termo é tamén sinónimo de "municipio". As autoridades do goberno local en todo o país teñen funcións e poderes similares, pero teñen diferentes designacións oficiais nos diferentes estados e, segundo sexan urbanas ou rurais. A maioría dos municipios urbanos en todos os estados son "cidades". 

Moitos en Australia Occidental son oficialmente "cidades", incluso dentro da área metropolitana de Perth. Moitas áreas rurais en Queensland, Nova Gales do Sur, Victoria e Australia Occidental son "condados", mentres que as zonas rurais en Australia do Sur teñen "consellos de distrito", e os de Tasmania usan oficialmente o título de "municipio".

É en gran parte por esta razón polo que o termo "área de goberno local", ou simplemente "AGL", vese favorecido polo termo "municipio", cuxo uso podería conducir facilmente a confusións. Nos últimos anos, os cambios nas estruturas do goberno local australiano deron lugar a novas designacións oficiais, mentres que outros termos caeron en desuso. 

A mediados da década de 1990, o goberno do estado de Victoria fusionou case todos os municipios, aboliron moitas cidades e condados, todas as cidades e todos menos un. Queenscliff, ao sur de Melbourne, é agora o único lugar en Australia que oficialmente é un distrito. Mentres tanto, moitas "cidades rurais" transformáronse en "áreas" maiormente rurais, onde a cidade central é o suficientemente grande, en termos de poboación, para ser considerada unha cidade. En moitos deses casos, esa cidade fora gobernada previamente por un consello da cidade agora desaparecido. A reestruturación do goberno local en Nova Gales do Sur e Queensland na década seguinte deu lugar ás designacións municipais de *rexión* e *área*.

Como vemos, os nomes xenéricos dos gobernos locais varían dun estado a outro, e os exemplos inclúen distrito, cidade, condado, rexión, cidade rural e aldea. Moitas áreas de goberno local de Nova Gales do Sur e algunhas de Australia Meridional non teñen un status legal, como condado, senón que son coñecidas simplemente como "Áreas" e os seus concellos simplemente como "Xuntas"; por exemplo, o Consello de Burwood en lugar de Burwood, Concello. Actualmente hai preto de 700 áreas de goberno local en Australia.

A Asociación de Goberno Local de Australia (*Australian Local Government Association, ALGA*) é a voz nacional do goberno local, que representa a 537 concelloa de todo o país. Na súa estrutura, é unha federación de asociacións de gobernos locais estatais e territoriais.

## Véxase tamén 
### Ligazón extrna 
* About ALGA  .
Enrique Martín Navarro

**Enrique Martín Navarro**, coñecido como **Quique**, nado en Valladolid o 3 de xuño de 1924 e finado en Valencia o 12 de abril de 2016, foi un futbolista español.

## Traxectoria 
Nado en Valladolid, seu pai era Garda Civil e desapareceu nunha revolta en Sevilla, non volvendo saber nada máis del. Súa nai, catalá, tiña familia en Castelló, cidade á que foron vivir.

Comezou a xogar ao fútbol no colexio onde estivo internado, os Salesianos de Valencia, para despois pasar ao Sindicato Español Universitario (SEU) de Castelló. Rematou a súa carreira xogando co Levante na Segunda División. e ao CE Constància e UE Lleida en Segunda, entre outros equipos.

## Palmarés 
## Notas 
## Véxase tamén 
### Ligazóns externas 
* Datos do xogador en BDFutbol .
* Datos do adestrador en BDFutbol .
Pablo Domínguez Prieto

**Pablo Domínguez Prieto**, nado en Madrid o 3 de xullo de 1966 e finado no Moncayo o 15 de febreiro de 2009, foi un sacerdote, filósofo e teólogo español, e decano da Facultade de Teoloxía San Dámaso de Madrid. Impulsou, así mesmo, a fundación da Facultade de Filosofía San Dámaso de Madrid. Ambas institucións atópanse na actualidade adscritas á Universidade San Dámaso.

## Traxectoria 
Estudou en San Dámaso entre 1984 e 1989 e foi ordenado sacerdote en 1991. Continuou os seus estudos de filosofía na Universidade de Münster, na Universidade Pontificia Comillas e na Universidade Complutense de Madrid. Nesta última obtivo un doutoramento e traballou como capelán. Exerceu como catedrático de Filosofía sistemática en San Dámaso dende 1998.

Como filósofo e teólogo impartiu numerosos cursos e conferencias e escribiu varios artigos e libros. Foi membro do consello de redacción da revista *Communio* e da *Revista española de teoloxía*, así como colaborador asiduo do programa radiofónico *A lanterna da Igrexa* na COPE. Ademais, foi profesor convidado en varias universidades, como a de Alcalá de Henares, a Facultade de Teoloxía de El Callao (Perú) e o Seminario Redemptoris Mater de Ámsterdam.

Moi afeccionado ao montañismo, faleceu nun accidente no Moncayo xunto con Sara de Jesús Gómez, profesora da Universidade Francisco de Vitoria. En 2010 publicouse o seu «testamento espiritual», *Hasta la cumbre,* que recolle as conferencias que deu antes de morrer no Mosteiro de Santa María de la Caridad, en Tulebras (Navarra).

O documental *La última cima*, dirixido por Juan Manuel Cotelo e estreado o 3 de xuño de 2010, relata a súa vida. Foi un éxito en España e nalgunhas cidades de Latinoamérica.

A aula principal de conferencias da Universidade San Dámaso de Madrid, na planta baixa da súa sede central na rúa Jerte, leva o seu nome.

## Obra (selección) 
* *Indeterminación y Verdad* (1995) ISBN 84-87169-75-9)
* *Concepción de la polivalencia Lógica en la Escuela de Varsovia* (2001) ISBN 84-8466-212-8
* *Teoría del contorno lógico* (1999) ISBN 84-95258-02-1
* *Lógica Modal y Ontología* (2001) ISBN 84-95258-06-4
* *Hasta la cumbre* (2010) ISBN 978-84-285-3534-2

## Notas 
## Véxase tamén 
### Ligazóns externas 
* Obituario en ABC
* Fallece el sacerdote madrileño Pablo Domínguez
* Un prelado de las montañas
* El encuentro amoroso. Elegía a Pablo Domínguez Prieto
Konrad Keilhack

**Friedrich Ludwig Heinrich Konrad Keilhack**, nado o 16 de agosto de 1858 en Oschersleben, Saxonia, e finado o 10 de marzo de 1944 en Berlín, foi un xeólogo alemán.

## Traxectoria 
Keilhack defendeu en 1881 a súa tese de doutoramento en Filosofía na Universidade Humboldt de Berlín. Uniuse á *Geologische Landesanstalt* prusiana, onde se converteu en *Landesgeolog* (xeólogo estatal) en 1890 e, en 1914 director de departamento e líder do traballo de cartografía. En 1896 foi nomeado profesor asociado, e en 1900 en profesor da Academia de Berg.

As súas investigacións tratáronse case exclusivamente das formacións cuaternarias do norte de Alemaña. Escribiu o *Lehrbuch der praktischen Geologie* (1896; cuarta edición de 1922) e publicou a partir de 1901 na revista *Geologisches Zentralblatt*. 

Keilhack foi o fundador do "Calendario dos Xeólogos" (*Geologenkalender*) e do *Geologische Zentralblatt* (1901-1937). 

Foi presidente da Sociedade Xeolóxica de Alemaña de 1917 a 1919.

Morreu aos 86 anos nun atentado en Berlín. Está enterrado no cemiterio berlinés de Frohnau.

## Algunhas obras 
* 1896. *Lehrbuch der praktischen Geologie - Arbeits- und Untersuchungsmethoden auf dem Gebiete der Geologie, Mineralogie und Palaeontologie*. Stuttgart: Enke, (4ª ed. en 2 vol., 1921-1922).
* 1901. *Einführung in das Verständniss der geologischen-agronomischen Specialkarten des Norddeutschen Flachlandes: eine Erläuterung ihrer Grundlagen und ihres Inhaltes*. Berlín: Königlich Preußische Geologische Landesanstalt.
* 1907. *Handbuch für den Deutschen Braunkohlebergbau*. Halle. (en col. con Leopold van Werveke *et al*. (2ª ed. en 1912).
* 1912. *Lehrbuch der Grundwasser- und Quellenkunde: für Geologen, Hydrologen, Bohrunternehmer, Brunnenbauer, Bergleute, Bauingenieure und Hygieniker*. Stuttgart: Gebrüder Borntraeger Verlagsbuchhandlung. (3ª ed. en 1935).

## Abreviatura 
A abreviatura **Keilhack** emprégase para indicar a Konrad Keilhack como autoridade na descrición e taxonomía en zooloxía.

## Notas 
## Véxase tamén 
### Bibliografía 
* Gerhard Engelmann (1977): "Keilhack, Konrad", en *Neue Deutsche Biographie* (NDB), vol. 11. Berlín: Duncker & Humblot, pp. 408–409.
* Paul Woldstedt (1947): "Konrad Keilhack - gestorben 10. März 1944". *Zeitschrift der Deutschen Gesellschaft für Geowissenschaften* **99**: 229-232.

### Ligazóns externas 
* Biografía  .
Igrexa da Milagrosa de Ourense

A **igrexa da Milagrosa** é un templo católico do século XX situado no barrio de Cruz Alta, en Ourense.

## Historia 
A Congregación da Misión, fundada por San Vicente de Paúl en Francia en 1625, chegou a España (en concreto, a Barcelona) en 1704 procedente de Italia. Tres padres paúles impartiron varias misións en Ourense en 1866, a máis destacada a de Xinzo de Limia. En 1869 predicarían unha Novena Misión no Santuario da Nosa Señora dos Milagres do Medo. Estabelecéronse nel de maneira definitiva por encomenda do bispo da diocese e converteron o templo na única comunidade de Padres Paúles de Galiza. Pola súa banda, a residencia dos padres paúles na cidade de Ourense foi fundada en 1902 no número 23 da rúa de Alba (actual rúa Cardeal Quiroga). Anos despois trasladouse aproximadamente ao número 28, na beirarrúa oposta.

En 1967 o sacerdote Domingo García envioulle unha carta con data de 29 de agosto ao bispo de Ourense Ángel Temiño Sáiz. Nela solicitaba a creación da Parroquia da Milagrosa tras servir a comunidade durante décadas na Igrexa de Santa María Nai:

O bispo, tras obter un informe favorábel por parte do cabido o 22 de setembro, concedeulle a licenza para o levantamento da parroquia. Foi creada por Decreto Ordinario publicado no Boletín Eclesiástico da diocese de Ourense o 1 de maio de 1971. O templo foi construído nun viñedo propiedade dos Irmáns Paúles coñecido como «Fonte do Monte». Este foi valorado en 11 900 000 pesetas durante a realización dos trámites para edificar a igrexa. O inmoble da rúa Cardeal Quiroga foi taxado en 4 millóns de pesetas.

A construción da igrexa e dos edificios auxiliares comezou o 1 de febreiro de 1971. Os oficios de Semana Santa leváronse a cabo desde o 15 de agosto dese ano nos baixos de diversos edificios da contorna. Tras o fin das obras o 24 de marzo de 1973, o santuario foi inaugurado a tarde do 10 de maio. Os oficios de Semana Santa daquel ano xa se celebraran no novo templo. Este cruceiro mostra, amais das típicas imaxes de Cristo crucificado e a Pietà, tallas da Virxe Milagrosa e San Vicente de Paúl no corpo do monumento.

## Galería de imaxes 

Parroquia Milagrosa, Ourense (Virgen Milagrosa).jpg|Talla da Virxe Milagrosa
Parroquia Milagrosa, Ourense (lado evangelio).jpg|Lado do evanxeo
Parroquia Milagrosa Ourense (lado epístola).jpg|Lado da epístola
Parroquia Milagrosa, Ourense (óculo).jpg|Óculo
Parroquia Milagrosa, Ourense (tribuna).jpg|Tribuna
Parroquia Milagrosa, Ourense (crucero).jpg|Cruceiro

## Notas
Oschersleben

**Oschersleben** é unha cidade alemá do *Landkreis* (Distrito rural) de Börde, no Land de Saxonia-Anhalt.

## Xeografía 
O municipio, situado a 85 msnm, a 35 km ao suroeste de Magdeburgo, na fértil chaira do *Magdeburger Börde*, regada polo río Bode, ocupa unha superficie de 165,53 km2.

No censo de 2020 tiña unha poboación de 19 396 habitantes, polo que a súa densidade de poboación, nese ano, era de 100 hab./km2.

Oschersleben é a estación ferroviaria máis importante da liña Magdeburgo-Halberstadt-Thale.

A cidade é coñecida pola presenza do circuíto de velocidade Motorsport Arena Oschersleben, construído no solar dunha antiga fábrica aeronáutica, no que cada ano se celebran competicións nacionais e internacionais, como a Fórmula 2, o DTM, a FIA ​​GT, o Campionato do Mundo de Turismos e o Campionato do Mundo de Superbike.
 
## Notas 
## Véxase tamén 
### Outros artigos 
*  Motorsport Arena Oschersleben

### Ligazóns externas 
* Páxina web oficial .
Kopano Matlwa

**Kopano Matlwa**, nada en Pretoria no ano 1985, é unha escritora e médica surafricana. Está considerada como unha das representantes da chamada "Born Free", xeración surafricana que medrou após a época do apartheid. Na súa obra trata cuestións como a raza, a pobreza, o sexismo e a xenofobia.

## Obra 
**Coconut* (Jacana, 2007).
**Spilt Milk* (Jacana, 2010).
**Period Pain* (Jacana, 2017), traducido ao galego como *Dor menstrual* por Moisés Barcia en 2022 (Rinoceronte Editora).

## Premios 
* 2007 Premio de Literatura da Unión Europea (por *Coconut*).
* 2010 Premio Wole Soyinka de Literatura en África (por *Coconut*).
* 2014 Young Physician Leader.
* 2015 Premio Idea Aspen.
* 2015 Tutu Fellowship
* 2015 Aspen New Voices Fellow

## Notas
Fameniano

O **Fameniano**, **Famenniano** ou **Fameniense** é unha división da escala temporal xeolóxica, que é a última idade do Devoniano Superior e, por tanto, do período Devoniano. Foi nomeado pola rexión natural de Famenne no sur de Bélxica.

Comezou hai 374,5 ± 2,6 millóns de anos e terminou hai 359,2 ± 2,5 millóns de anos. Foi precedido polo Frasniano e seguido polo  Tournasiano.

Foi nesta idade cando apareceron os primeoros tetrápodos. Nos mares, un abundante grupo de cefalópodos amonoides chamados climénidos apareceu, os placodermos e os trilobites empezaron a declinar, e os tiburóns a predominar. En xeral, moitas especies extinguironse nesta época na Extinción masiva do Devoniano.
Georg Ossian Sars

miniatura|270px|Lámina con debuxos de Sars no seu libro *Contributions to the knowledge of the fresh-water Entomostraca of New Zealand*. (1894)

**Georg Ossian Sars**, nado o 20 de abril de 1837 en Kinn, Noruega, e finado o 9 de abril de 1927 en Oslo, foi un biólogo mariño e de auga doce noruegués.

## Traxectoria 
Georg Ossian Sars naceu o 20 de abril de 1837 en Kinn, Noruega, e era fillo do pastor Michael Sars e da súa esposa Maren Sars; o historiador Ernst Sars era o seu irmán máis vello, e a cantante Eva Nansen era a súa irmá nova. Pasou a infancia en Manger, Hordaland, onde o seu pai era o cura local. Estudou de 1852 a 1854 na escola da Catedral de Bergen, e desde 1854 na escola da Catedral de Christiania, pasando despois á Universidade de Christiana (hoxe Universidade de Oslo) en 1857. Desenvolveu o seu interese pola historia natural mentres estudaba medicina; despois de recolectar pulgas de auga nos lagos locais, con Wilhelm Lilljeborg, descubriu novas especies, o que deu lugar á súa primeira publicación científica. Georg Ossian Sars tiña boa memoria e excelentes habilidades de debuxo, e ilustrou algunhas das obras zoolóxicas do seu pai.

Sars foi un investigador pioneiro e fundador dos estudos sobre o ictioplancto. En 1864, foi encomendado polo goberno noruegués para investigar os caladoiros pesqueiros da costa norueguesa. Un dos seus primeiros descubrimentos foi que os ovos de *Gadus morhua* eran peláxicos, isto é, que se encontraban en columnas de auga abertas.

O campo principal das investigacións de Sars foi sobre os crustáceos e a súa sistemática. Describiu moitas novas especies, especialnte na súa obra mestra, *An Account of the Crustacea of Norway*.
* 1911. Comandante Cabaleiro da Orde de san Olaf.
*Sociedad Real de Edimburgo.
*Academia de Ciencias de Rusia.
*Academia Prusiana das Ciencias.

### Eponimia 
O profesor Sars é recordado nos nomes científicos dunha serie de invertebrados mariños, así como na revista *Sarsia*, do Centro Internacional Sars de Bioloxía Molecular Mariña, e máis no buque oceanográfico insignia noruegués *RV G.O.Sars*.​

## Abreviatura 
A abreviatura **Sars** emprégase para indicar a Georg Ossian Sars como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* The RV G.O. Sars .
* Sars International Centre for Marine Molecular Biology.
* G.O. Sars Open Library.
* BHL Obras online de G. O. Sars.
Ceredigion

: *Este é un artigo sobre Ceredigion, un dos condados de Gales.* *Para o reino medieval ver o Reino de Ceredigion.*

**Ceredigion** é un condado rural do oeste de Gales. Ten unha poboación de 72.884 habitantes, dos cales o 52% son falantes de galés (Censo de 2001). As súas principais cidades son Aberystwyth, Aberteifi, Lampeter, Llandysul, Tregaron e Aberaeron. En termos de goberno local, Ceredigion está administrado polo Consello Provincial de Ceredigion e está dividido en 51 concellos.

## Cidades e vilas principais 
Tref Aberaeron, Aberarth, Aberporth, Tref Aberteifi, Tref Aberystwyth, Beulah, Blaenanerch, Blaenpennal, Blaenporth, Blaenrheidol, Bow Street, Y Borth, Bwlchllan, Bwlchyfadfa, Capel Bangor, Capel Cynnon, Capel Dewi, Capel Seion, Tref Ceinewydd, Ceulanmaesmawr, Ciliau Aeron, Dole, Dyffryn Aeron, Dyffryn Arth, Eglwysfach, Y Faenor, Ffostrasol, Ffwrnais, Glandyfi, Llanfihangel Genau'r Glyn, Henfynyw, Llanarth, Llanbadarn Fawr, Tref Llanbedr Pont Steffan, Llancynfelyn, Llanddewi Brefi, Llandyfriog, Llandysiliogogo, Llandysul, Llanfair Clydogau, Llanfarian, Llanfihangel Ystrad, Llangeitho, Llangoedmor, Llangrannog, Llangwyryfon, Llangybi, Llanilar, Llanrhystud, Llansanffraid, Llanwenog, Llanwnnen, Lledrod, Melindwr, Nantcwnlle, Penbryn, Penrhyn-coch, Plwmp, Pontarfynach, Pontsaeson, Pontsian, Post-bach, Post-mawr, Rhydowen, Talgarreg, Talybont, Tirymynach, Trawscoed, Trefeurig, Tref Tregaron, Troedyraur, Waunfawr, Y Ferwig, Ysbyty Ystwyth, Ystrad Fflur e Ystrad Meurig.

## Comunidades 
## Castelos 
* Castelo de Cardigan
* Castelo de Aberystwyth
* Castelo de Cilgerran
* Newcastle Emlyn

## Eisteddfodau 
### Eisteddfod nacional 
O *eisteddfod* (en galés /ə(i)ˈstɛðvɔd/; en plural *eisteddfodau* /-stɛð'vɔdaɨ/) é o festival galés por excelencia, unha mestura de literatura, música e espectáculos de teatro e danza. 

Un Eisteddfod nacional celebrouse en Ceredigion en 1976 e 1992.

### Urdd Eisteddfod 2010 
En 2010, o *eisteddfod* anual Urdd Gobaith Cymru chegou a Ceredigion. Foi a primeira vez desde o Lampeter eisteddfod en 1999.

## Notas 
## Véxase tamén 
### Ligazóns externas 
* Consello Comarcal de Ceredigion
Cardigan

**Cardigan** pode referirse a:

## Música 
* The Cardigans, un grupo pop sueco
* "Cardigan" (canción), unha canción de 2020 de Taylor Swift do álbum *Folklore*
* "Cardigan", unha canción de 2020 de Don Toliver do álbum *Heaven or Hell*

## Lugares 
* Cardigan, Victoria, unha rexión de Australia
* Cardigan, Canadá
** Cardigan (distrito electoral), un distrito electoral da Illa do Príncipe Eduardo
* Cardigan, topónimo en inglés de Aberteifi, Ceredigion, Gales 
** Cardigan (circunscrición do Parlamento do Reino Unido)
** Castelo de Cardigan
** Cardigan Island, unha pequena illa deshabitada ao norte de Aberteifi, Ceredigion
* Mount Cardigan, Monte Cardigan, unha montaña de Nova Hampshire, Estados Unidos

## Outros usos 
* Cárdigan, un tipo de peza de roupa de punto aberto
* *Cardigan* (película), unha película muda perdida de 1922 baseada nunha novela de Robert W. Chambers
* Conde de Cardigan, (*earl of Cardigan*) un título da nobreza de Inglaterra
** James Brudenell, sétimo conde de Cardigan, xeneral británico durante a guerra de Crimea polo cal o xersei (cárdigan) leva o nome
* SS *Bury Hill* ou SS *Cardigan*, un barco de vapor británico

## Véxase tamén 
* Cardigan Welsh Corgi, unha raza de can 
* Cardiganshire, un condado histórico de Gales
* Cardigonde, lugar do Concello de Silleda

## Notas
Distritos de Alemaña

miniatura|370x370px|Os distritos de Alemaña. Os distritos urbanos están marcados en amarelo escuro
Os **distritos** (en alemán *Kreis*, plural *Kreise*) son unidades administrativas de Alemaña (excepto nas tres cidades estado: Berlín, Bremen e Hamburgo) que teñen un nivel intermedio entre os estados federados (*Länder*) e os niveis locais ou municipios (en alemán, *Gemeinden*). 

Estas unidades corresponden a unidades administrativas de nivel 3 na Nomenclatura das unidades territoriais estatísticas (NUTS 3) e son aproximadamente equivalentes aos condados dos Estados Unidos.

O termo oficial en todos os estados, menos en dous, é *Landkreis*, e *Kreis* nos estados de Renania do Norte-Westfalia e Schleswig-Holstein.

A maioría das grandes cidades de Alemaña non forman parte de ningún *Kreis*, senón que combinan as funcións dun municipio e dun *Kreis*; a tal cidade denomínase *kreisfreie Stadt* (literalmente, "cidade sen distrito"), termo oficial en todos os estados menos un), ou *Stadtkreis* (literalmente "distrito urbano"; termo oficial en Baden-Württemberg).

No se deben confundir coa *Regierungsbezirk* (rexión administrativa), que é outro tipo de distrito.

Anteriormente, o título similar *Reichskreis* (Círculo Imperial) referíase a grupos de estados do Sacro Imperio Romano Xermánico. 

O termo relacionado *Landeskommissariat* utilizouse para divisións administrativas similares nalgúns territorios alemáns até o século XIX. 

Alemaña está dividida actualmente en 439 distritos.

## Tipos de distritos 
miniatura|200px|División administrativa de Alemaña.
A maioría dos distritos (295) son rurais. As cidades con máis de 100 000 habitantes (ou menos, nalgúns estados) non pertenecen a ningún distrito, senón que asumen elas mesmas tales responsabilidades formando un distrito por elas mesmas. Estes son os distritos urbanos (*Kreisfreie Städte* ou *Stadtkreise*). 

En 2011 existían 107 distritos urbanos, formando xunto cos rurais un total de 402 distritos. En Renania do Norte-Westfalia hai algunhas cidades con máis de 100 000 habitantes que non forman distritos urbanos, como Iserlohn, Recklinghausen, Siegen, Paderborn, Bergisch Gladbach, Witten ou Neuss.

## Parlamento do distrito 
O parlamento do distrito (*Kreistag*) é o órgano lexislativo do distrito e é o responsábel da administración propia local. O parlamento é elixido directamente cada cinco anos, salvo en Baviera, onde se elixe cada seis anos, e en Schleswig-Holstein, onde se fai cada catro.

## Notas
Filópodo

O termo **filópodo** pode referirse a:
* **Filópodo**, cada unha das especies dos crustáceos branquiópodos da subclase dos filópodos. (*Phyllopoda*).
* **Filópodo (apéndice)**, certo tipo de apéndices torácicoa birrámeos que presentan agunhas especies de crustáceos.

## Véxase tamén 
* **Filopodio**. Pseudópodos finos que teñen algúns protozoos e células animais.
* **Filopodio (botánica)**. Formacións que aparecen nalgunhas plantas, como as Polypodiaceae.
Filocáridos

A dos **filocáridos** (*Phyllocarida*) é unha subclase de crustáceos malacostráceos.

## Taxonomía 
### Descrición 
A subclase foi descrita en 1879 polo entomólogo, xeólogo e paleontólogo estadounidense Alpheus Spring Packard.

### Clasificación 
Os filocáridos subdividense en catro ordes, das cales so unha teñen representantes actuais:

* *Archaeostraca †*
* *Canadaspidida †*
* *Hoplostraca †*
* *Leptostraca*

## Características 
Os filocáridos constitúen seguramente o grupo máis antigo de malacostráceos, con representantes fósiles desde o Cámbrico inferior. Presentan os caracteres morfolóxicos máis primitivos e, probabelmente, deles derivan os demais malacostráceos. 

Cómpre destacar que posúen 20 segmentos corporais, cinco cefálicos, oito torácicos e sete no pleon, a diferenza do resto dos malacostráceos, que teñen só seis segmentos no pleon (e 19 en total). Só se coñecen 36 especies actuais.

## Notas 
## Véxase tamén
Entroido de Vilariño de Conso

O **Entroido de Vilariño de Conso** é a serie de celebracións populares que teñen lugar en Vilariño de Conso durante o tempo do Entroido. En marzo de 2016, o conxunto de festexos foi engadido á listaxe de festas de interese turístico de Galicia. 

## Calendario 
esquerda|miniatura|Boteiro de Vilariño.
O Entroido de Vilariño dá comezo o xoves de compadres, dez días antes do domingo de Entroido. Nese día as mulleres da vila elaboran o lardeiro, un boneco de palla que se viste con pezas de roupa roubadas aos homes. O lardeiro é pendurado nun lugar alto, ben visíbel, e de difícil acceso, como burla e desafío para os mozos que teñen que tentar recuperalo. Esta tradición repítese na semana seguinte, no xoves de comadres, sendo nesta ocasión os varóns os que fabrican e penduran o boneco, chamado agora lardeira, con roupa das mulleres.

Desde o xoves de compadres, primeiro día das festas, desfilan polas parroquias do concello os folións, agrupacións musicais formadas polos veciños. Estes grupos festeiros marchan ao ritmo dos característicos tambores de Entroido, de ferramentas de traballo (gadañas, fouces, martelos, sachos), e doutros instrumentos como cornos, trompetas ou cornetas de metal. Cada aldea de Vilariño (Mormentelos, Chaguazoso, San Cristovo, Conso etcétera) forma o seu propio folión, e con el visitan as outras, levando a festa dun a outro lugar.

Os folións van sempre acompañados polos boteiros, as máscaras de Entroido propias da comarca vianesa. Estas personaxes, armadas con mocas, lideran o folión encargándose de pedir permiso de entrada nas aldeas que se visitan, de abrir o paso a comitiva entre as multitudes e da animación xeral cos seus bailes e carreiras. A diferenza dos boteiros de Viana do Bolo ou da Gudiña, os boteiros de Vilariño levan unha mitra rectangular sobre a máscara. O curso dos folións adoita rematar cunha "fariñada", unha divertida batalla entre os asistentes na que se guindan presadas de fariña.

O domingo de Entroido, chamado aquí "Domingo Gordo", todos os folións desfilan de maña por Vilariño e xúntanse para xantar a carón do río. É a tamén tradicional "Festa do cabrito". Polo serán os folións tocan outra vez, nunha competencia entre eles por ver cal mantén a festa durante máis tempo. É habitual que algúns tambores rachen e que os tocadores rematen por deitar sangue das súas mans sobre eles. 

No martes de Entroido o folión percorre, por última vez, a aldea rematando na praza. Alí ten lugar un combate oral en ton satírico entre homes e mulleres. Cando finalizan as coplas quéimanse publicamente os lardeiros na praza e dá comezo unha última e máis intensa fariñada. No día seguinte, mércores de cinsa, celébrase o Enterro da Sardiña, acto acompañado por unha sardiñada que dá por rematado o Entroido até o ano seguinte.

## Galería 
## Notas 
## Véxase tamén 
### Outros artigos 
* Boteiro
* Entroido de Viana do Bolo

### Ligazóns externas 
* Entroido de Vilariño de Conso - TVG (*Alalá* nº 103 - 2009)
Prosopography of Anglo-Saxon England

A ***Prosopography of Anglo-Saxon England*** (**PASE**) é unha base de datos e un sitio web asociado que ten como obxectivo reunir todo o que se escribiu en rexistros contemporáneos sobre calquera persoa que vivise na Inglaterra anglosaxoa, nunha prosopografía. A base de datos en liña PASE, presenta detalles (que denomina *factoides*) das vidas de cada individuo rexistrado que viviu na Inglaterra anglosaxoa ou estivo estreitamente relacionado coa Inglaterra entre 597 e 1087, con citas específicas (e moitas veces citas de) de cada fonte primaria que describe cada *factoide*.

PASE foi financiada polo British Arts and Humanities Research Council de 2000 a 2008 como un importante proxecto de investigación baseado no King's College de Londres no Departamento de Historia e no Centre for Computing in the Humanities, e no Departamento de Anglosaxóns, nórdicos e celtas da Universidade de Cambridge.

A primeira fase do proxecto foi lanzada pola Academia Británica o 27 de maio de 2005 e está dispoñible gratuitamente en Internet.

## Directores 
* Dame Janet Nelson
* Simon Keynes
* Harold Curto
* Stephen Baxter

## Véxase tamén 
### Outros artigos 
* Anglosaxóns
* *Crónica anglosaxoa*
* *Prosopography of the Byzantine World*

## Notas